सामग्री: इस सवाल का जवाब फिलहाल तो किसी के पास नहीं. हिंदुस्तान अख़बार ने इसी ख़बर को अपने पहले पन्ने पर जगह दी है. 

अख़बार लिखता है कि अभिनंदन विमान उड़ा पाएंगे या नहीं इसका फ़ैसला तीन जांच के बाद किया जाएगा. 

फ़िलहाल अभिनंदन सेना के अस्पताल में हैं और उनकी जांच चल रही है. उनकी मनौवैज्ञानिक जांच होनी है.  इसके बाद रॉ समेत दूसरी खुफ़िया एजेंसियां भी अपने स्तर पर जांच करेंगी. 

अख़बार ने पूर्व एयर चीफ मार्शल पी. के. बरबोरा के हवाले से लिखा है कि ये तीनों जांच निर्धारित प्रक्रिया का हिस्सा हैं. खुफ़िया एजेंसियां सुनिश्चित करेंगी कि पाकिस्तान ने उनसे क्या सवाल पूछे और जानकारी लेने में वे सफल हुए या नहीं. इस प्रक्रिया में कितना समय लगेगा, यह बता पाना मुश्किल है. 

द टेलीग्राफ़ ने आईसीआईसीआई बैंक की पूर्व सीईओ चंदा कोचर और पति दीपक कोचर से ईडी की पूछताछ की ख़बर को प्रमुखता से प्रकाशित किया है. प्रवर्तन निदेशालय ने वीडियोकॉन के वेणुगोपाल धूत से भी पूछताछ की. 

आरोप है कि चंदा कोचर के कार्यकाल में विडियोकॉन ग्रुप और उससे संबद्ध कंपनियों के लिए 1875 करोड़ रुपये के छह लोन को मंजूरी दी गयी. इसमें से दो मामलों में वह मंजूरी देने वाली कमेटी में खुद भी थीं. उन पर कथित भ्रष्टाचार के आरोप हैं. 

द हिंदू ने आगामी लोक सभा चुनावों के तहत आम आदमी पार्टी के उम्मीदवारों की घोषणा को पहले पन्ने पर जगह दी है.

आम आदमी पार्टी के संयोजक गोपाल राय ने दिल्ली की सात लोकसभा सीटों में से छह सीटों के लिए पार्टी उम्मीदवारों के नाम की घोषणा की. हालांकि पार्टी के नेताओं ने अभी भी उम्मीद नहीं खोई है और उन्हें लगता है कि कांग्रेस के साथ गठबंधन अब भी संभव है.

सावित्री बाई फुले हुईं कांग्रेस में शामिल. इस ख़बर को नवभारत टाइम्स ने प्रकाशित किया है. 

कांग्रेस अध्यक्ष राहुल गांधी, यूपी कांग्रेस महासचिव ज्योतिरादित्य सिंधिया और प्रियंका गांधी वाड्रा की मौजूदगी में सावित्री बाई फुले कांग्रेस में शामिल हुईं. इस मौक़े पर सावित्री बाई फुले ने कहा कि भारतीय जनता पार्टी संविधान के साथ छेड़छाड़ करने की कोशिश में लगी है, इसलिए उसे रोकना बहुत ज़रूरी है.

उन्होंने कहा,"बीजेपी की दलित विरोधी नीतियों के चलते देश के पिछड़ों, दलितों और मुस्लिमों ने बीजेपी को सत्ता से हटाने का फ़ैसला किया है. बीजेपी को सिर्फ़ कांग्रेस ही रोक सकती है, इसलिए वो कांग्रेस का साथ देंगी."...\nपिछली सामग्री को संक्षेप में निम्नानुसार किया जा सकता है:
अभिनंदन वर्तमान की वतन वापसी हो गई है लेकिन क्या वो एकबार फिर लड़ाकू विमान उड़ा पाएंगे?